Šią ketvirtadienio pavakarę 17.35 val. LNK laidoje „Yra, kaip yra“ bus diskutuojama apie lietuvių vaikų dalyvavimą Rusijos stovyklose ir Rusijos įtaką mūsų šalies saugumui. Televizijos ir radijo laidų vedėjas Algis Ramanauskas sakys, kad Lietuvai nederėtų turėti jokių ryšių su Rusija.



Tačiau laidoje dalyvausianti dainininkė Vitalija Katunskytė bus kitokios nuomonės. V. Katunskytė kalbės, kad ji dažnai sulaukia klausimų, kodėl ji atlieka dainas rusiškai. Moteris sako, kad daugelis lietuvių yra gimę dar Sovietų Sąjungoje, todėl yra pripratę prie to meto dainų ir melodijų. Be to, Vitalija atskleis, kad turi daug gerbėjų iš Rusijos.